Erika Kinsey

Erika Kinsey (o.s. Wiklund, s. 10. maaliskuuta 1988 Östersund) on ruotsalainen uransa päättänyt korkeushyppääjä. Kinsey edusti Trångsvikens IF -seuraa.

 Ura 
Kinsey voitti alle 20-vuotiaiden EM-kultaa Hengelosta vuonna 2007 tuloksella 182. Hän edusti Ruotsia myös useasti Suomi–Ruotsi-maaottelussa. Vuoden 2015 Euroopan joukkuemestaruuskilpailuiden Superliigassa Tšeboksaryssa Kinsey teki ennätyksensä 197. 

Nuorten EM-kultansa jälkeen Kinsey vaihtoi joksikin aikaa takaisin jääkiekkoon, jota hän oli harrastanut nuorena. Hän pelasi jääkiekossa Norjan pääsarjaa.http://sverigesradio.se/sida/artikel.aspx?programid=427&artikel=5110550 Kinsey joutui kuitenkin lopettamaan jääkiekkouransa taklaustilanteessa tulleen keuhkon puhkeamisen takia ja palasi näin ollen yleisurheilun pariin.http://yle.fi/urheilu/jaakiekkoura_jai_taakse_-_nyt_tavoitteena_mm-mitali_yleisurheilussa/8164740

Kinsey sijoittui kahdeksanneksi Portlandin MM-hallikilpailuissa 2016 sisärataennätyksellään 193. Birminghamin sisäratojen MM-kilpailuissa 2018 ja Glasgow'n EM-hallikilpailuissa 2019 hän oli seitsemäs. Ulkoradoilla hän sijoittui 13:nneksi Berliinin EM-kilpailuissa 2018 sekä karsiutui loppukilpailusta MM-kilpailuissa 2015, 2017 ja 2019, olympialaisissa 2016 ja 2021 sekä EM-kilpailuissa 2016.

Kinsey meni vuonna 2014 naimisiin valmentajansa, ohiolaisen Daniel Kinseyn kanssa. Kinseyt asuvat Yhdysvalloissa.Uransa jo kertaalleen lopettanut korkeushyppääjä uudessa nosteessa

Vuodesta 2016 hänen valmentajansa oli puolalainen Tomasz Śmiałek.

 Ennätykset 
 Ulkoradoilla 
 korkeushyppy: 197 cm (Tšeboksary 2015)

 Sisäradoilla 
 korkeushyppy: 193 cm (Portland 2016)

 Lähteet 

Luokka:Ruotsalaiset korkeushyppääjät
Luokka:Ruotsalaiset jääkiekkoilijat
Luokka:Vuonna 1988 syntyneet
Luokka:Elävät henkilöt